Электр-люминесценция
Электр-люминесценция – электр талаасы дүүлүктүрүүчү люминесценция. Газдарда жана катуу заттарда байкалат. 

Электр-люминесценцияда заттын атомдору (молекулалары) кандайдыр бир формадагы электр разрядынын пайда болушу менен дүүлүккөн абалга өтөт. Газдардын Электр-люминесценциясы – газ разрядынын жарыктанышы – газ разряддуу түтүктөрдө колдонулат. Катуу нерселердин Электр-люминесценциясы индикатордук түзүлүштөр (электр-люминесценциялык белги индикаторлору, мнемосхемалар ж.б.) үчүн пайдаланылат.

Колдонулган адабияттар
 Мамлекеттик тил жана энциклопедия борбору.  Физика. Энциклопедиялык окуу куралы. 2004 Бишкек.  ISBN 9967-14-010-0
Физика